**OBRAZLOŽENJE O PRIJEDLOGU PRAVILNIKA O PARAMETRIMA SUKLADNOSTI, METODAMA ANALIZE I PRAĆENJU (MONITORINGU) VODE NAMIJENJENE ZA LJUDSKU POTROŠNJU**

Ovim prijedlogom osigurava se provedba Direktive Vijeća 2013/51/Euratom od 22. listopada 2013. o utvrđivanju zahtjeva za zaštitu zdravlja stanovništva od radioaktivnih tvari u vodi namijenjenoj za ljudsku potrošnju (SL L 296, 7. 11. 2013.) i Priloga I. Dio A, Dio B, Dio C i Dio D, Priloga II. Dio A, Dio B i Dio D točke 1. i 2. te Priloga III. Dio A i Dio B Direktive (EU) 2020/2184 Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju (preinaka) *(SL L 435, 23.12.2020)*.

- propisuju se parametri sukladnosti vode namijenjene za ljudsku potrošnju koji obuhvaćaju: parametre zdravstvene ispravnosti (mikrobiološke i kemijske), indikatorske parametre, parametre ispravnosti kućne vodoopskrbne mreže, parametre operativnog praćenja i parametre radioaktivnih tvari u vodi za ljudsku potrošnju

- propisuju se vrijednosti parametara sukladnosti

- propisuju se vrste i opseg analiza uzoraka te učestalost uzimanja uzoraka vode namijenjene za ljudsku potrošnju za provedbu praćenja (u daljnjem tekstu: monitoringa) vode za ljudsku potrošnju (državnog monitoringa, monitoringa malih isporučitelja, istraživačkog monitoringa, monitoringa radioaktivnih tvari, monitoringa izvorišta (vodocrpilišta) i monitoringa javnih slavina)

- propisuju se vrste i opseg analiza te broj potrebnih uzoraka vode namijenjene za ljudsku potrošnju u svrhu ispitivanja njezine zdravstvene ispravnosti u građevinama prije izdavanja uporabne dozvole

- propisuju se metode uzorkovanja i mjesta (točke) uzorkovanja

- propisuju se metode analize ( laboratorijskog ispitivanja) vode za ljudsku potrošnju.